《暮春同于桐江汪钟如吴五崖游张氏园晚过啸公房并蒲浪 其一》
清代·田雯

切城最苦名园少，觅路幽寻古寺隈。扫径何曾嫌客过，入门忽漫见花开。

亭边小沼春泉响，衣上新泥燕子来。茗碗棋枰消永昼，不妨随意坐莓苔。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。